Israel Practices Iran Strike | Americanus
« Boeing wins tanker protest bid
India’s Beijing Intel Staff in Disarray » BEGINNERS – Moskeebadr.NL
BEGINNERS | 311 views
Prekken Aljomo3a & Al3ied - 349 views
RAADGEVING / NASSIHA - 289 views
HET BEELD VAN DE ISLAM - 282 views
Ramadan - 234 views Zille loop bloutjie in hof oor OB se twiet-verslag | Netwerk24
Deur Sarel van der Walt 05 November 2019 18:13
Helen ZilleFoto: Sarel van der Walt
Helen Zille, nuwe federale voorsitter van die DA, het in die hooggeregshof in Pretoria ’n bloutjie geloop oor adv. Busisiwe Mkhwebane, openbare beskermer (OB), se bevindings oor haar omstrede twiets oor kolonialisme.
Waarnemende regter Malebo Habedi het die voormalige Wes-Kaapse premier se aansoek dat die verslag op hersiening geneem en tersyde gestel moet word, met koste van die hand gewys, sê die OB in ’n verklaring.
Mkhwebane het in Junie 2018 in ’n ondersoek bevind Zille het met haar twiets oor kolonialisme, wat wyd veroordeel is, die Grondwet en die etiese kode vir lede van die uitvoerende gesag oortree.
Sy het volgens die OB ook rasverdeeldheid gesaai.
Mkhwebane het dit ondersoek nadat Khaya Magaxa, ’n ANC-lid van die Wes-Kaapse wetgewer, ’n klag daaroor ingedien het.
Habedi het luidens die OB se verklaring Dinsdag gelas Zille moet die koste tot en met haar uittrede as Wes-Kaapse premier betaal.
Mkhwebane het die Wes-Kaapse wetgewer opdrag gegee om binne 30 dae “gepaste stappe” teen Zille te doen.
Zille het in 2017 in haar twiets gesê diegene wat glo die nalatenskap van kolonialisme is net negatief, moet dink aan “die onafhanklike regbank, vervoerinfrastruktuur, water, ensovoorts”.
Sy het later onvoorwaardelik om verskoning gevra.
Die regter het bevind Zille het nie daarin geslaag om voldoende bewys te lewer dat die OB se uitspraak op hersiening geneem moet word nie.
Mkhwebane het die uitspraak verwelkom.
“Ek doen opnuut ’n beroep op lede van die uitvoerende gesag, nasionaal en provinsiaal, om seker te maak wat die etiese kode vir hulle presies behels,” sê sy in die verklaring.
Sy wys daarop dat dit die derde keer is dat sy haar bevindinge in ’n saak suksesvol in die howe verdedig.
Geen melding word egter in die verklaring gemaak van die baie kere wat Mkhwebane bloedneus in die hof gekry het nie.
Solly Malatsi, woordvoerder van die DA, het by navraag gesê dit was binne Zille se reg om die bevindinge in die OB se verslag in die hof uit te daag.
Zille sal nou moet besluit of sy enige verdere stappe oor die kwessie wil doen, sê Malatsi.
* Die hersieningspaneel wat deur Mmusi Maimane, die vorige DA-leier, aangestel is om ondersoek in te stel na die redes vir die DA se swak vertoning in vanjaar se algemene verkiesing, het bevind Zille se twiets oor kolonialisme en die DA se hantering daarvan is van die voorvalle wat die DA se naam en aansien onder kiesers skade berokken het.
Meer oor: Helen Zille | Ob | Hofsaak
Die DA soek nuwe suurstof